สวัสดีค่ะ พอดีริมฝีปากมีตุ่มขาวเล็กๆเหมือนสิว1ตุ่ม นึกว่าเป็นร้อนใน พี่บอกเป็นปากนกกระจอก ไปซื้อยาร้ายขายยาเภสัชบอกว่าเป็นเริม ให้ยาพาวิเรียมาทา เลยลองหาข้อมูลว่า เริมเป็นยังไง สังเกตุดูแล้วที่หนูเป็นไม่เหมือนเริมเลยค่ะ เลยไม่ทายา ลองหาดูปากนกกระจอก ก็ยังไม่ค่อยเหมือน หนูกังวนมากเลยค่ะ ไม่ทราบว่าเป็นอะไรค่ะ และจะหายง่ายไหม
สวัสดีค่ะ ตุ่มขาวเล็กๆที่บริเวณริมฝีปากนั้น อาจจะเป็นตุ่มรูขุมขนอักเสบของผิวหนังรอบๆ ตุ่มฝีหนอง ผื่นผิวหนังอักเสบจากการแพ้สัมผัสสารที่แพ้ ริมฝีปากแห้ง โดยเริมก็ยังเป็นไปได้ค่ะ โดยลักษณะรอยโรคจะจำเพาะเป็นตุ่มน้ำใสบนพื้นแดง อาจมีแสบร้อนได้เล็กน้อยกาารวินิจฉัยเริมอาจใช้จากลักษณะรอยโรคที่เข้าได้ ในบางรายที่ไม่ชัดเจนอาจจะขูดบริเวณดังกล่าวไปตรวจหาเชื้อเริม หรือเจาะเลือดเพื่อยืนยันก็ได้แนะนำว่าถ้าเป็นมาก ลุกลาม ไม่ดีขึ้น แสบคันมาก ควรไปพบแพทย์เพื่อตรวจเพิ่มเติมเบื้องต้นทาวาสลีนให้ความชุ่มชื้นได้ ใช้น้ำเปล่าสะอาดล้างภายนอก ไม่ไปแกะเกาบริเวณที่เป็น หลีกเลี่ยงการใช้ของส่วนตัวร่วมกับผู้อื่น